La UPCCA de l’Ajuntament de Burjassot llança un nou taller per a deixar de fumar
2025-07-24

La Unitat de Prevenció de Conductes Addictives de l’Ajuntament de Burjassot (UPCCA) ha llançat una nova edició del seu Taller de deshabituació al tabac. Les persones que estiguen desitjant deixar de fumar, però que per algun o un altre motiu encara no s’han posat de debò amb el tema, ara tenen l’oportunitat d’acabar per sempre amb aquest mal hàbit i, a més, de manera gratuïta.

El taller consta de cinc sessions motivacionals que ajudaran les persones que assistisquen a prendre aquesta important decisió d’abandonar definitivament l’hàbit de fumar. Les inscripcions ja estan obertes i poden realitzar-se, fins al 7 de gener, de dues maneres. Bé telefonant al 96 31605 38 o acudint a l’Oficina de la UPCCA de Burjassot, que està situada en el carrer Colom, 40 del municipi.

Una vegada tancades les inscripcions s’acordarà els dies i l’horari per a dur a terme les sessions.